text: Efter kun fire måneder i stolen fyrer Esbjerg fB deres direktør 
  20 december 2016 kl. 21.26
  Hans Peter Rasmussen er fyret som direktør i fodboldklubben Esbjerg fB. Også klubbens kommercielle direktør Henrik Præst er sagt op.
  Efter kun fire måneder i direktørstolen får Hans Peter Rasmussen fyresedlen. Også klubbens kommercielle direktør Henrik Præst  er fortid i klubben, det skriver JydskeVestkysten tirsdag aften.
  Ifølge avisen er oplysningerne ikke officielt bekræftet, men på et møde onsdag morgen, skulle Esbjerg-klubbens medarbejdere blive orienteret om ændringerne klubbens ledelse.
  JydskeVestkysten kalder fyringen af Hans Peter Rasmussen en "forventet fyring" og ansættelsen af ham en "fejlcasting", da han aldrig har været populær og i flere sammenhænge direkte pinlig.
  Hans Peter Rasmussen kom til EfB fra en tilsvarende post i Randers, som han også blev fyret fra omkring årsskiftet sidste år.
  